Арганізатары пастараліся, каб адчуванне свята прысутнічала ва ўсіх кутках школы. На першым паверсе іграў ваенны аркестр, а ў фае былі арганізаваны выставы дэкаратыўна–прыкладнога мастацтва. На іх прадставілі работы ўдзельнікаў гурткоў Рудзенскага цэнтра творчасці дзяцей і моладзі “Вясёлка”, настаўнікаў і вучняў школы. Аб сваіх творах, выкананых у тэхніцы асамбляж, гасцям расказала настаўніца Анжэла Вінаградава.